stanford-oval/wikipedia huggingface dataset:
Aerial

| Aerial Kate Bush |
| --- | --- | --- |

Studioalbumin tiedot
 Äänitetty : 1999–2005
 Julkaistu: 7. marraskuuta 2005
 Tuottaja(t): Kate Bush
 Tyylilaji: taidepop ambient pop
 Kesto: 79.58
 Levy-yhtiö: EMI
Kate Bushin muut julkaisut
| The Red Shoes 1993 | Aerial 2005 | Director’s Cut 2011 |
Aerial on Kate Bushin kahdeksas studioalbumi vuodelta 2005. Se koostuu kahdesta levystä, joista ensimmäinen on nimeltään A Sea of Honey. Jälkimmäinen, A Sky of Honey, on yhden päivän tarinan kertova teemalevy. Albumilla Kate Bush teki yhteistyötä muun muassa Michael Kamenin ja Rolf Harrisin kanssa. Sen julkaisuhetkellä Bushin edellisestä levystä oli ehtinyt vierähtää 12 vuotta. Äänitteen kannessa on mustarastaan laulua kuvaava ääniaalto. Tämä onkin sopivaa, sillä toisella levyllä linnunlaulua käytetään monessa kohtaa instrumenttina.
Ensimmäisellä viikollaan Britannian albumilistalla Aerial sijoittui kolmanneksi. Suomessa se oli parhaimmillaan virallisen listan kakkosena. Britanniassa Aerial on myynyt platinaa ja Suomessa kultaa.
Aerial on yksi kriitikoiden eniten arvostamista Kate Bush -albumeista, vaikka vastakkaisiakin mielipiteitä on esiintynyt. Brittiläinen musiikkilehti Mojo valitsi sen vuoden 2005 kolmanneksi parhaaksi albumiksi.
Singlet

Ensimmäinen levyltä julkaistu single oli ”King of the Mountain”, joka ilmestyi 26. lokakuuta 2005. Kappaleessa on viittauksia Elvikseen ja elokuvaan Citizen Kane. Raita esitettiin ensimmäisen kerran BBC Radio 2 -kanavalla syyskuussa 2005. Kappale sijoittui parhaimmillaan neljänneksi Ison-Britannian singlelistalla. Se oli siten Kate Bushin ensimmäinen kärkiviisikkoon yltänyt single 20 vuoteen ja kaikkiaan hänen kolmanneksi paras sijoituksensa Britannian listalla.
Kappaleet

Levy 1: A Sea of Honey
King of the Mountain – 4.53
\pi  – 6.09
Bertie – 4.18
Mrs. Bartolozzi – 5.58
How to Be Invisible – 5.32
Joanni – 4.56
A Coral Room – 6.12
Levy 2: A Sky of Honey
Prelude – 1.26
Prologue – 5.42
An Architect’s Dream – 4.50
The Painter’s Link – 1.35
Sunset – 5.58
Aerial Tal – 1.01
Somewhere in Between – 5.00
Nocturn – 8.34
Aerial – 7.52
Huomioita

Kappaleessa ” \pi ” Kate Bush laulaa piin desimaaleja yli sata kappaletta. Fanit ovat kuitenkin havainneet, että hän jättää 22 desimaalia välistä. Viimeinen laulettu desimaali on järjestyksessään 137:s, joka on hienorakennevakion käänteislikiarvo. Ei ole tiedossa, onko kyseessä sattuma.
Kappale ”Bertie” on nimetty Kate Bushin pojan mukaan ja kertoo äidinrakkaudesta. ”Joannin” aiheena on puolestaan Jeanne d’Arc.
Pianolla säestetty A Coral Room käsitellee Kate Bushin äidin kuolemaa.
Albumin tekstilehtiön keskiaukeamalla oleva James Southallin nimiin merkitty maalaus on itse asiassa sopivaan kokoon rajattu ja peilikuvaksi käännetty Joseph Edward Southallin  teos Fishermen and Boat vuodelta 1923. Kuvassa olevan veneen kylkeen on myös lisätty nimi ”AERIAL”.
Arvostelut

Desibeli.net:
Soundi:
Adur (joki)

| Adur |
| --- | --- |
 Adurjoki kuvattuna Shermanburyn ja Winehamin välillä marraskussa 2016.
Maat:  Yhdistynyt kuningaskunta
Kreivikunnat:  West Sussex
Vesistöalue ja valuma-alueen tietoja
Päävesistöalue:  Adurjoen vesistö
Pinta-ala:  500 km²
Joen uoman kohteita
Alkulähde:  Slinfold ja Ditchling Common
Laskupaikka:  Englannin kanaali
Sivu-uomat:  Western Adur (d), Eastern Adur (d)
Mittaustietoja
Pituus:  32 km
Muuta
Muualla:  Wikimedia Commons
  
Adurjoki [eɪˈdʊər] on 32 kilometriä pitkä joki West Sussexin kreivikunnassa Kaakkois-Englannissa. Sen valuma-alue kattaa noin 500 neliökilometriä.
Yläjuoksullaan Adur jakautuu kahteen haaraan. Läntinen haara saa alkunsa Slinfoldin kylän mailta ja virtaa kohti etelää Billingshurstin, Shipleyn ja West Grinsteadin kautta. Itäisen haaran alkulähteet ovat Ditchling Commonin luonnonpuistossa East Sussexin kreivikunnan puolella. Sieltä joki virtaa ensin pohjoiseen mutta kääntyy sitten länteen ja jatkaa kulkuaan Haywards Heathin ja Burgess Hill välitse. Itäinen ja läntinen haara yhtyvät Henfieldin länsipuolella Adurin pääuomaksi, joka virtaa suoraan kohti etelää luonnontilaisten kosteikoiden läpi ja ohittaa Upper Beedingin ja Bramberin kylät. Shoreham-by-Sean pohjoispuolella joki on puhkaissut South Downsin kalkkikiviharjanteeseen aukon, jonka jälkeen se laskee lopulta vetensä Englannin kanaaliin.
Adurin nimi tulee kelttien käyttämästä sanasta dwyr, joka tarkoittaa ’vettä’. Historiallisesti joella oli suuri taloudellinen merkitys etelärannikon asukkaille. Sakseilla oli Steyningin kylässä tärkeä jokisatama, ja Upper Beedingin ja Bramberin kylissä tuotettiin suolaa. Teollisen vallankumouksen myötä Upper Beedingin eteläpuolelle syntyi sementtiteollisuutta, jota varten rahdattiin jokea pitkin savea ja hiiltä.
Vuorovesi yltää mereltä ylävirtaan Henfieldiin saakka. Laskuveden aikaan Adur muodostaa Henfieldin eteläpuolisille kosteikoille suoran uoman, jota pitkin vesi virtaa nopeasti merta kohti. Nousuveden vetäytyessä jokea ympäröiville mutamatalikoille saapuu lepäämään lokkeja ja muita lintuja. Tyypillisiä lajeja ovat esimerkiksi tylli, suosirri, töyhtöhyyppä, merimetso ja punajalkaviklo.
Adur on tärkeä kutupaikka meritaimenelle. Muita kalalajeja, joita esiintyy sen vedessä, ovat karppi, lahna, suutari, ankerias, seipi, sorva, särki, ahven, hauki ja turpa. Joki onkin suosittu kalastuskohde.
Advantaami

| Advantaami |
| --- | --- |

Tunnisteet
IUPAC-nimi:  N-[N-[3-(3-Hydroksi-4-metoksifenyyli)propyyli]-α-L-aspartyyli]-L-fenyylialaniinin 1-metyyliesteri
CAS-numero:  714229-20-6Anhydraatti: 245650-17-3 Monohydraatti: 714229-20-6Anhydraatti: 245650-17-3
PubChem CID:  10389431
SMILES:  COC1=C(C=C(C=C1)CCCN[C@@H](CC(=O)O)C(=O)N[C@@H](CC2=CC=CC=C2)C(=O)OC)O
Ominaisuudet
Molekyylikaava:  C24H30N2O7
Moolimassa:  458.511 g/mol
Ulkomuoto:  valkea tai kellertävä jauhe
Sulamispiste:  101.5 °C
Liukoisuus veteen:  heikosti vesiliukoinen (0.99 g/l, 25 °C)
Advantaami on keinotekoinen makeutusaine ja aspartaamijohdannainen, jonka on kehittänyt Ajinomoto. Siinä ei ole ravintoenergiaa. Massaan suhteutettuna se on noin 20 000 kertaa makeampi kuin sakkaroosi ja 110 kertaa makeampi kuin aspartaami. Se maistuu sakkaroosimaiselta, eikä sillä ole merkittäviä sivumakuja. Se maistuu makealta hieman pidempään kuin aspartaami ja on kemiallisesti vakaampi eri oloissa. Advantaami soveltuu sekoituksiin monien muiden luontaisten ja keinotekoisten makeutusaineiden kanssa.
Advantaamia voidaan käyttää muun muassa itse lisättävänä makeutusaineena, joissakin purukumeissa, juomissa, maitotuotteissa, hilloissa ja leipomotuotteissa.
2013 advantaamin käyttö hyväksyttiin EU:ssa tietyissä ruuissa E-koodilla E969. 2014 FDA hyväksyi sen käytön USA:ssa makeutusaineena tietyissä ruuissa.
Turvallisuus

EU:ssa ihmisille turvallisena päivittäissaannin ylärajana pidetään 5 milligrammaa (mg) advantaamia per kehon painokilo. Ruoissa sallituin pitoisuuksin mahdollisten päiväsaantien on arvioitu olevan paljon alle tämän ylärajan. Advantaami hajoaa kehossa fenyylialaniiniksi, mutta sitä muodostuu päiväsaantiin verrattuna mitätön määrä, joten advantaami soveltuu fenyyliketonuriaa poteville. Advantaami on turvallinen tyypin 2 diabetesta poteville. Sitä ei pidetä karsinogeenisenä tai mutageenisenä. EU:ssa ihmisille advantaamin ns. NOAEL-päivittäisannos, jolla ei ole havaittu haittoja, on 500 mg per kehon painokilo.
Makeus

Advantaamin suhteellinen makeus vaihtelee riippuen sen pitoisuudesta ja ruuasta, jossa sitä on. Sen vesiliuokset, jotka vastaavat makeudeltaan 3–14 massaprosenttisia sakkaroosin vesiliuoksia, ovat näitä sakkaroosiliuoksia 7 000–47 700 kertaa makeampia. Advantaamin vesiliuosten suhteellinen makeus kasvaa logaritmisesti verrattain yhtä makean sakkaroosiliuoksen pitoisuuden kasvaessa. Lopulta saavutetaan pitoisuus, jossa suhteellinen makeus ei kasva tai vähene. Ekstrapoloimalla on arvioitu, että advantaamin vesiliuoksen makeus saavuttaa maksimin pitoisuudessa, joka vastaa makeudeltaan 15,8-massaprosenttista sakkaroosin vesiliuosta.
Kemia

Advantaami on nimellisesti aspartaamin ja 3-(3-hydroksi-4-metoksifenyyli)propanaalin (HMPA) sekundäärinen amiini. Rakenteellisesti advantaami muistuttaa aspartaamin ja fyllodulsiinin (CAS-numero 21499-23-0) yhdistelmää.
Advantaamilla on 2 kiraliakeskusta ja 4 stereoisomeeriä.
Advantaamia voidaan tuottaa aspartaamista ja vanilliinista. Vanilliini muunnetaan nelivaiheisesti HMPA:ksi. Näistä vaiheista viimeisessä 3-hydroksi-4-metoksikanelialdehydi (HMCA) hydrataan HMPA:ksi. HMPA hydrataan valikoivasti advantaamiksi metanoliliuoksessa aspartaamin kanssa käyttäen katalyyttinä palladium-alumiinioksidia ja platina-hiiltä (Pt/C). Tuote kiteytetään. Kiteet pestään, uudelleenkiteytetään, pestään ja kuivataan.
15 °C:ssa advantaamin liukoisuus veteen on 0.76 g/l, etanoliin 7.98 g/l ja 1.65 g/l etyyliasetaattiin. 25 °C:ssa liukoisuudet ovat vastaavasti 0.99 g/l, 13.58 g/l ja 2.79 g/l. 40 °C:ssa liukoisuudet ovat vastaavasti 2.10 g/l, 38.27 g/l ja 7.96 g/l. 50 °C:ssa liukoisuudet ovat vastaavasti 3.10 g/l, 98.68 g/l ja 16.00 g/l.
Kuivana jauheena advantaami hajoaa verrattain hitaasti 25 °C:ssa ja 60 % suhteellisessa ilmankosteudessa. Se voi säilyä näissä oloissa vuosia. Se säilyy yli vuoden pH-arvon 3.2 liuoksessa. Tämä pH vastaa tyypillistä virvoitusjuoman pH:ta. Se hajoaa korkeammissa lämpötiloissa ja ilmankosteudessa nopeammin, mutta on vastaavissa oloissa vakaampi kuin aspartaami. Toisin kuin aspartaami, advantaami ei muodosta diketopiperatsiinia molekyylin sisäisen syklisaation kautta, sillä sen vanillyyli on steerinen este.
Metabolia

Ihmisillä 89 % syödystä advantaamista poistuu ulosteessa ja 6.2 % virtsassa. Osa poistuu muuntumattomana ja pääosa metaboliitteina. Advantaami imeytyy kehoon huonosti, metaboloituu nopeasti ja vain pieniä määriä sitä tai sen metaboliitteja on havaittavissa verestä lyhyen ajan kuluttua aineen syömisestä.
Niellystä annoksesta 52 % päätyy ulosteeseen advantaamijohdannaisena, jonka esteri on hydrolysoitunut, ja 30 % N-(3-(3-hydroksi-4-metoksifenyyli))propyyli-L-asparagiinihappona, jonka muodostuessa muodostuu vastaava moolimäärä fenyylialaniinia. Virtsassa jälkimmästä asparagiinihapon johdannaista on 1 % niellystä annoksesta, 1.9 % on 5-(3-aminopropyyli)-2-metoksifenolia ja 2.3 % esteristään hydrolysoitunutta advantaamia. Esterin hydrolyysissä muodostuu metanolia, mutta tätä ei pidetä ruuissa käytettävien advantaamipitoisuuksien kohdalla merkittävänä ja verrattuna vaikkapa kehossa luontaisesti muodostuvaan metanoliin tai ruuissa muuten oleviin metanolipitoisuuksiin.
Historia

Ajinomoto kehitti advantaamin ja julkisti sen rakenteen 2008. Advantaami tunnistettiin aluksi laboratoriokoodilla ANS9801. Sen kehityksessä molekyyliaihioina käytettiin aspartaamia, neotaamia ja aspartaamin asparagiinilla N-substituoitua amidia. Jälkimmäisen rakenne on USA:n patentissa 5,286,509.
Aiheesta muualla

PubChem: Advantame anhydrous
PubChem: Unii-3ZA6810awx
A. E. Forsman

August Emil Forsman (21. toukokuuta 1891 Pietarsaari – 1934 Leningrad) oli suomalainen toimittaja. Hän vaikutti suomenruotsalaisissa sosialidemokraateissa jo 1900-luvun ensimmäisellä vuosikymmenellä, kunnes siirtyi sisällissodan jälkeen kommunistiseen liikkeeseen. Forsman oli poliittisen toimintansa vuoksi vankilassa vuosina 1922–1926.
Elämä ja ura

Pietarsaaressa syntyneen Forsmanin vanhemmat olivat Yli-Purmosta kotoisin ollut maanviljelijä Niklas Forsman (1863–1906) ja Johanna Andersdotter (1850–1920). Forsman työskenteli Vaasassa kirjaltajana ja liittyi jo nuorena Vaasan ruotsalaiseen työväenyhdistykseen. Hän oli kaupungissa ilmestyneen Österbottens Folkbladin vastaava päätoimittaja vuodesta 1908 lähtien niin sanottuna linnatoimittajana. Tehtävässään Forsman sai syytteen majesteettirikoksesta, jonka Vaasan hovioikeus hylkäsi keväällä 1916.
Tammikuussa 1918 Forsman nimitettiin sosialidemokraattien valitseman kunnallisasiain toimikunnan jäseneksi suomenruotsalaisten sosialidemokraattien edustajana. Sisällissodan aikana hän oli kansanvaltuuskunnan julkaiseman ruotsinkielisen tiedotuslehden Finlands Folkkommissariats Notisbladin päätoimittaja. Viipurin taistelun yhteydessä Forsman jäi valkoisten vangiksi ja joutui Viipurin vankileirin kautta Sortavalan vankileirille.
Armahduksensa jälkeen Forsman oli marraskuussa 1919 perustamassa kustannusyhtiötä joka ryhtyi julkaisemaan Österbottens Folkbladin seuraajaksi perustettua Folkbladetia. Hän oli lehden päätoimittaja vuosina 1921–1922 ja työskenteli myös kommunistisen SSTP:n julkaiseman Suomen Työmiehen toimittajana Helsingissä. Tammikuussa 1922 Forsman vangittiin yhdessä muun muassa Arvo ”Poika” Tuomisen ja Hannes Mäkisen kanssa, kun puolueen sanomalehdet olivat julkaisseet heimosotia vastustaneen ”rauhanjulistuksen”. Heinäkuussa 1922 Turun hovioikeus tuomitsi Forsmanin niin sanotussa rauhanjulistajien jutussa muun muassa valtiopetoksen valmistelusta 4 vuoden ja 3 kuukauden kuritushuonerangaistukseen. Samassa yhteydessä tuomittiin myös kuusi muuta SSTP:n jäsentä. Forsman suoritti rangaistuksensa Tammisaaren pakkotyölaitoksessa, josta hän vapautui keväällä 1926.
Vuosikymmenen lopussa Forsman kuului muun muassa kommunistien johtaman Suomen Ammattijärjestön toimeenpanevaan komiteaan sekä Elannon edustajistoon. 1930-luvun alussa Forsman muutti Neuvostoliittoon, jossa hän kuoli vaikeaan sairauteen vuonna 1934.
Abandoni

| --- | --- |
:  
: Wikipediassa ei tällä hetkellä ole varsinaista artikkelia aiheesta Abandoni. Katso abandoni Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Picander

Picander eli Christian Friedrich Henrici  (Stolpen 14. tammikuuta 1700 – 10. toukokuuta 1764 Leipzig) oli saksalainen runoilija, joka kirjoitti lukuisia librettoja Johann Sebastian Bachin kantaatteihin.  Picander aloitti runoilijana vuonna 1721 kirjoittamalla eroottisia runoelmia ja draamoja. Vuonna 1725 hän kirjoitti ensimmäiset kantaattilibretot Bachille, joista tuli teokset ”Entfliehet, verschwindet” BWV 249a ja ”Zerreißet, zersprenget” BWV 205. Kuitenkin jo vuonna 1723 sävelletty kantaatti ”Bringet dem Herrn Ehre” BWV 148 perustui Picanderin runoon ”Weg”, joka oli julkaistu vuosina 1724–1725 runokokoelmassa ”Sammlung erbau licher Gedancken”.  Picander toimi koko Bachin Leipzigin kauden ajan tämän merkittävänä yhteistyökumppanina ja viimeinen Picanderin tekstiin kirjoitettu kantaatti, ”Talonpoikaiskantaatti” BWV 212 valmistui vuonna 1742.
Adven

| Adven Oy |
| --- | --- |

Yritysmuoto:  osakeyhtiö
Perustettu:  2011
Toimitusjohtaja:  Anders Ericsson
Kotipaikka:  Vantaa
Toiminta-alue:  Pohjoismaat, Baltia, Keski-Eurooppa
Toimiala:  energia
Tuotteet:  Teollisuusenergia, kiinteistöenergia, kaukolämpö
Liikevaihto:  337 milj. euroa (2021)
Henkilöstö:  580 (2022)
Kotisivu:  adven.com/fi/
Infobox OKVirheellinen NIMI-arvo: 
Adven Oy on suomalainen energiayritys, joka on erikoistunut energiainfrastruktuuriin ja prosessointiin ja niihin liittyviin palveluihin.  Sillä on asiakkaina niin kuntia kuin teollisuusyrityksiäkin ja se toimii Pohjoismaiden lisäksi Baltiassa ja Keski-Euroopassa.
Yhtiö rakentaa käyttöönsä tuotantolaitoksia, jotka tuottavat höyryä, lämpöä, kylmää ja käsittelevät vettä ja kaasua. Advenin palveluihin kuuluu myös kaukolämpö ja tilojen lämmitys ja jäähdytys geoenergian avulla. Lisäksi yhtiö jakelee ja jälleenmyy maakaasua.
Historia

Advenin juuret ovat Nesteen vuonna 1983 perustamassa Neste Lämpö Oy:ssä, joka tuotti teollisuudessa toimiville asiakkailleen höyryä ja lämpöä etäohjatusti polttoöljystä. Sillä oli kaukolämpöverkkoasiakkaita esimerkiksi Levillä, jossa se alkoi toimia vuonna 2007. Haminan satamaan alettiin toimittaa höyryä vuonna 1996.
Historia > 2012–2019

Yhtiö syntyi, kun Fortum Oyj myi tytäryhtiönsä Fortum Energiaratkaisut Oy:n ja Fortum Termest AS:n ruotsalaiselle sijoitusyhtiö EQT Infrastructurelle tammikuussa 2012. Fortum Energiaratkaisuilla oli 72 työntekijää ja Fortum Termestillä 77 työntekijää. Huhtikuussa Suomen ja Viron liiketoiminnat yhdistettiin ja käyttöön otettiin nimi Adven. Elokuussa Adven kertoi rakentavansa Hankoon kiinteää polttoainetta käyttävän lämpökeskuksen Visko Teepakille.
Syksyllä 2013 Adven rakensi Hausjärven kunnalle kaukolämpölaitoksen. Bioenergiaa hyödyntävällä laitoksella korvattiin vanha laitos, joka toimi raskaalla polttoöljyllä. Lokakuussa Adven osti Fortumilta Kuusamon voimalaitoksen ja joulukuussa Kauttuan sähkö- ja lämpölaitoksen. Adven toimi Suomessa ja Virossa ja sillä oli yhteensä 162 energialaitosta ja 46 kaukolämpöverkkoa. Advenin tuotteita olivat esimerkiksi teollisuushöyry ja -kylmä, lämpö, jäähdytysratkaisut, kaasu ja sähkö.
Adven alkoi toimia Ruotsissa keväällä 2014. Sieltä ostettiin Eco2 Energy, joka oli erikoistunut maalämpöön, aurinko- ja bioenergiaan.
Toukokuussa 2015 Lahti Energia ulkoisti Heinolan Sahaniemen teollisuusalueen energiahuollon Advenille. Joulukuussa EQT myi Advenin australialaiselle AMP Capitalille ja brittiläiselle Infracapitalille. Yhtiöllä oli 215 työntekijää.
Syksyllä 2016 Adven osti Ekokemiltä Jepuan lämpölaitoksen.
Joulukuussa 2017 Adven osti Parikkalan kunnan kaukolämpöliiketoiminnan. Yhtiön liikevaihto oli 155 miljoonaa euroa ja sillä oli 330 työntekijää Suomessa, Ruotsissa ja Virossa.
Tammikuussa 2018 Adven osti äetsäläisen FC Energian ja joutsenolaisen FC Powerin voimalaitokset Kemira Chemicalsilta ja Leppäkosken Sähköltä. Sastamalan Pehulasta ostettiin Leppäkosken Lämmön kaukolämpöverkot. Yhtiöllä oli Suomessa 19 kaukolämpöverkkoa ja yli sata lämpölaitosta. Adven osti E.ON-yritykseltä osan ruotsalaisesta kaukolämpöliiketoiminnasta. Yhtiö alkoi toimia myös Norjassa ja Latviassa. Elokuussa yhtiön toimitusjohtajana aloitti Jyrki Vainionpää. Yhtiön liikevaihto oli 212 miljoonaa euroa.
Vuonna 2019 Advenilla oli yli 300 laitosta. Laitosten yhteisteho oli 1900 megawattia. Öljyn osuus energiantuotannosta oli prosentti ja siitä haluttiin irtautua. Marraskuussa Lieksasta ostettiin Pankaboardin energialaitos. Yhtiö sai työ- ja elinkeinoministeriöltä 2,5 miljoonan euron investointituen Hangon biokaasulaitoksen rakentamiseen. Se oli ensimmäinen suuren mittakaavan biokaasulaitos Suomessa, jossa hyödynnettiin entsyymiteollisuuden typpirikasta lietettä kaasun pääkomponenttina. Laitoksen on arvioitu valmistuvan vuonna 2023 ja tuottavan noin viidenneksen Hangon kaukolämmöstä.
Historia > 2020–

Lokakuussa 2020 ruotsalaisen Värmevärden omistajat ostivat Adven Oy:n. Värmevärden oli yksi Ruotsin johtava kaukolämpöverkkojen operaattori. Yhtiöt aloittivat fuusion marraskuussa. Adven/Värmevärden-konserni työllisti noin 500 henkilöä ja se toimi Ruotsissa, Suomessa, Virossa ja Latviassa. Konsernin toimitusjohtajaksi valittiin Anders Ericsson, Värmevärdenin toimitusjohtaja. Samassa kuussa työ- ja elinkeinoministeriö myönsi Advenille 1,6 miljoonan euron tuen biokaasulaitoksen rakentamiseen Juukaan.
Adven/Värmevärden-konserni alkoi toimia kesäkuussa 2021. Yhtiö omisti 53 kaukolämpöverkkoa Ruotsissa.
Kesäkuussa 2022 Adven ja Valio kertoivat rakentavansa Turenkiin biolämpölaitoksen, joka toimii puuteollisuuden sivutuotteina syntyvillä puupelleteillä. Laitoksella korvataan vanha laitos, joka toimi maakaasulla ja kevyellä polttoöljyllä. Syyskuussa Huittisten kaupunki myi 87 prosentin osuutensa Huittisten Lämpö -kaukolämpöyhtiöstä yhtiön toiselle osakkaalle, Advenille. Lokakuussa Adven kertoi, että se luopuu maakaasun käytöstä myös Valion tehtailla Riihimäellä. Tehtailla oli aiemmin käytetty pääosin biopolttoaineita. Kylminä aikoina lämmitykseen käytetty maakaasu aiottiin korvata sähkökattilalla, joka toimi hiilineutraalilla sähköllä. Marraskuussa Adven/Värmevärden-konserni kertoi käyttävänsä jatkossa nimeä Adven.
Organisaatio

Advenin pääkonttori on Vantaalla, minkä lisäksi sillä on toimipaikat Jyväskylässä, Lapinlahdella, Oulussa ja Seinäjoella. Ulkomailla yritys toimii Alankomaissa, Latviassa, Norjassa, Ruotsissa ja Virossa.
Vuonna 2022 yhtiöllä oli yli 350 sijaintipaikkaa ja yli 580 työntekijää.
Markkinat

Adven tuottaa teollisuusyrityksille energiaa palveluna. Käytännössä se suunnittelee, rakentaa ja operoi energialaitoksia. Se myös omistaa energialaitoksia.
Asiakkaat ulkoistavat energiapalvelunsa, sillä energian säästämisen avulla kannattavuus kasvaa hitaammin kuin useilla tuotannollisilla investoinneilla. Ilman ulkoistusta energiatehokkuusinvestoinnit voisivat jäädä tekemättä.
Adven käyttää bioenergian tuottamiseen esimerkiksi
ohrapölyä ja ohrankuorta
kaurankuorijauhoa, jota syntyy Hankkijan rehujen sivutuotteena.
Advenille on ulkoistettu kohteiden energianhuolto. Kuntien lisäksi asiakkaisiin kuuluu esimerkiksi Ikea, Hankkija, Saarioinen, Skanssi, S-ryhmä, Suominen, Valio ja Yara. Adven on toimittanut esimerkiksi Cityconille geoenergialaitokset Lippulaiva-kauppakeskukseen sekä ruotsalaiseen kauppakeskukseen, Jakobsbergs Centrumiin.Nesteelle toimitetaan Haminan satamaan ja Naantalin terminaaliin höyryä, jota käytetään esimerkiksi varastoitujen materiaalien lämmitykseen.
Aiheesta muualla

Advenin kotisivut
Advenin pääkonttori sijaitsee Aviapoliksella, Vantaalla.
Pica

Pica tarkoittaa seuraavia:
pica, lääketieteellinen oireyhtymä
harakat (Pica), varpuslintusuku
Pica, kaupunki Chilessä
pica, typografiassa kirjainkoon ja rivivälin mittayksikkö
pikat (Ochotonidae), piiskujänikset, jäniseläinheimo
PICA, vuonna 1924 perustettu juutalaisten kolonisointiyhdistys Palestiinassa
Pica, sukunimenä:
Claudio Pica, Claudio Villa (1926–1987), italialainen laulaja ja näyttelijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pica”, voi hakea sivunnimihaulla, laajalla sivunnimihaulla tai tekstihaulla.
Persona 3: Dancing in Moonlight

| Persona 3: Dancing in Moonlight |
| --- | --- |

Kehittäjä:  P-Studio
Julkaisija:  Atlus
Ohjaaja:  Nobuyoshi Miwa
Tuottaja:  Kazuhisa Wada
Taiteilija:  Shigenori Soejima
Pelisarja:  Megami Tensei Shin Megami Tensei: Persona (alasarja)
Julkaistu:  JP 24. toukokuuta 2018NA 4. joulukuuta 2018EU 4. joulukuuta 2018
Lajityyppi:  rytmipeli
Ikäluokitus:  ESRB: Teini-ikäisille 
Alusta:  PlayStation 4 PlayStation Vita
Jakelumuoto:  Blu-ray PlayStation Vita -kortti
Lisää peliartikkeleitaVideopelien teemasivulla
Infobox OK       : 
Persona 3: Dancing in Moonlight, ilmestyi Japanissa nimellä Persona 3: Dancing Moon Night (jap. ペルソナ3 ダンシング・ムーンナイト, Perusona Surī: Danshingu Mūn Naito), on Atluksen kehittämä rytmipeli. Kyseessä on Megami Tensei -pelisarjaan kuuluvan Shin Megami Tensei: Persona -sarjan spin-off, jossa esiintyvät Persona 3:sta tutut hahmot. Pelin kehitys alkoi vuonna 2015 Persona 4: Dancing All Nightin saaman positiivisen vastaanoton myötä. Peli julkaistiin samaan aikaan Persona 5: Dancing in Starlightin kanssa. Toisin kuin Dancing All Nightissa, molemmissa peleissä ei ole varsinaista tarinatilaa ja Dancing in Moonlightiin on sovellettu akrobaattisia tanssiliikkeitä.
Pelaaminen

Persona 3: Dancing in Moonlightin pelimekaniikka on samanlainen kuin Persona 4: Dancing All Nightissa, mutta pelistä Persona 3 tutuilla hahmoilla ja sen tarinasta tutuissa ympäristöissä, pelaajan käyttäessä nuolinäppäimiä, kolmio-, ympyrä- ja X-painikkeita sekä analogisia sauvoja. Fever Mode -tilassa pelaajan valitseman hahmon seuraan liittyy toinen pelin hahmo, ainutlaatuisella koreografialla, joka heijastaa näiden hahmojen suhdetta Persona 3:ssa. Hahmojen väliset keskustelut laulujen välillä sijoittuvat Persona-peleistä tuttuun Samettihuoneeseen (Velvet Room).
Juoni

Kuultuaan Margaretilta miten hänen vieraansa Yu Narukami ja muut Tutkintaryhmän jäsenet olivat voittaneet Mikuratana-no-Kamin tanssimisen avulla, Elizabeth matkustaa ajassa takaisin vuoteen 2009 ja kutsuu oman vieraansa Makoto Yukin ja muut SEESin jäsenet unien kautta Samettihuoneeseen, jotta nämä voisivat herättää Sielujen meressä mahdollisimman paljon nostetta tanssimisen avulla. SEESin jäsenet saavat kyvyn visualisoida minkä tahansa liikkeen ja saavat kehonsa liikkumaan sen mukaisesti. Mutta he tulisivat herättyään unohtamaan nämä tapahtumat.